Държавен вестник, бр. 10, 2009 г., стр. 66

С Т Р .  66
Д Ъ Р Ж А В Е Н   В Е С Т Н И К
Б Р О Й  10
(2) Показателите, определени в табл. 1 към
ал. 1, могат да се прилагат и за площадките за
игра, които се устройват в смесените терито-
рии и в териториите за рекреационни дейности.
(3) Площадките за игра за ползватели от 3
до 12 години могат да се комбинират с площад-
ки за ползватели до 3 години, като се приемат
минималните изисквания в колони 2 и 3 на
табл. 1 за възрастовата група от 3 до 12 години.
(4) Площадките за игра могат да се пред-
виждат като комбинирани площадки за игри,
общуване и спорт за всички ползватели до 18
години в близост до игрища, увеселителни обек-
ти и в парковете.
Раздел III
Изисквания към устройството на откритите
площадки за игра и към разполагането и мон-
тажа на съоръженията за игра и на елементи-
те на обзавеждането за осигуряване на без-
опасност и достъпност при игра
Чл. 10. (1) За всяка открита площадка за игра
се поставя минимум една информационна та-
бела, оцветена с ярки и контрастни цветове, ко-
ято се разполага до входовете/изходите на пло-
щадката.
(2) Табелата по ал. 1 съдържа информация
за безопасната експлоатация на площадката за
игра, включително за въведените забрани и
ограничения на територията є, които се озна-
чават със символи и знаци.
(3) Информационните табели съдържат най-
малко следната информация за:
1. стопанина на площадката, като се посоч-
ват и данни за контакт;
2. възрастовите групи на ползвателите, за
които е предназначена площадката;
3. забрана за разходка на домашни любимци
на територията на площадката, с изключение
на кучета—водачи на хора с увредено зрение;
4. забрана или ограничение за движение с
велосипеди, мотопеди и др. на територията на
площадката (при необходимост в зависимост
от предназначението на площадката по възрас-
тови групи);
5. забрана за пускане на хвърчила в случаи-
те, когато в близост до площадката има над-
земно разположени електроснабдителни и/или
електронни мрежи и съоръжения;
6. забрана за ползване на площадката от деца
под 3 години без придружител—в случаите,
когато площадката за игра или зоната от нея е
предназначена за тази възрастова група;
7. забрана за навлизане на моторни превозни
средства на територията на площадката за игра;
8. телефонните номера на бърза помощ, по-
жарна, полиция и др.
Чл. 11. (1) За всяка площадка за игра се мон-
тира ограда с височина най-малко 1 m. По огра-
дата не се допуска наличието на необезопасени
стърчащи и остри елементи, които могат да
наранят ползвателите на площадката за игра.
(2) До оградата на площадката се допуска
засаждане на жив плет от растителни видове,
които не застрашават здравето на ползватели-
те и на придружителите им.
(3) За площадките за игра, разположени в
паркове, огради се предвиждат по преценка на
стопанина на съответната площадка в зависи-
мост от конкретните условия и възможните
рискове за безопасно ползване на площадката.
Чл. 12. (1) Площадките за игра се устройват
с най-малко два входа/изхода със свободна
широчина най-малко 1 m с оглед осигуряване
на възможност за свободно преминаване на
инвалидна количка, както и на носилка за спеш-
на медицинска помощ.
(2) Вратите на входовете/изходите на пло-
щадките не следва да създават опасност за за-
хващане на пръсти и други части от тялото.
Между подвижната част на вратата и рамката
от двете страни във всяко едно положение, по
цялото протежение на рамката се предвижда
разстояние не по-малко от 12 mm.
(3) Подвижната част на вратата на входа/
изхода на площадката се монтира на височи-
на от 0,06 до 0,11 m от повърхността на нас-
тилката.
(4) Вратите се боядисват в ярък и контрасти-
ращ с оградата цвят, за да може лесно да се
разпознават от хора със зрителни увреждания.
Чл. 13. (1) На територията на площадките за
игра извън минималното пространство за раз-
полагане на съоръженията за игра се предвиж-
дат места за сядане, а при възможност—и ма-
сички за игра.
(2) До съоръженията за игра, предназначе-
ни за деца до 3 години, и до пясъчника се разпо-
лагат най-малко две пейки или други подходя-
щи места за сядане.
(3) На територията на площадките за игра
се предвижда възможност за разполагане на
беседка.
Чл. 14. (1) Броят на кошчетата за отпадъци
се определя в зависимост от големината на
площадката, но не по-малко от две кошчета.
(2) Кошчетата за отпадъци се разполагат в
близост до входовете/изходите на площадките
за игра, на разстояние не по-малко от 2 m от тях
и най-малко 2 m от местата за сядане.
(3) Изискванията по ал. 2 не се прилагат за
площадки за игра с площ до 100 m2.
Чл. 15. (1) На територията на площадките за
игра се засаждат растителни видове, които не
застрашават здравето на ползвателите и на
придружителите им.
(2) Информация за растителните видове,
които са неподходящи за засаждане на терито-
рията на площадките за игра и които могат да
бъдат опасни за здравето на ползвателите на
площадките, както и за растителните видове,
които са подходящи и оказват благоприятно
въздействие върху човешкия организъм, е да-
дена в приложение № 1.